ועדת העבודה, הרווחה והבריאות, כנסת 15, פרוטוקול מספר 243, 2000-12-12 11:00

אילן גילאון: אני פותח את הישיבה.

אילן גילאון: אני רוצה להודיע לכם הודעה משמחת והודעה עצובה.

אילן גילאון: ההודעה המשמחת היא שהחוק הזה יעבור מהר מאד, כי לכולנו יש הרבה דברים לעשות.

אילן גילאון: זה חוק פשוט, ולכן אין הרבה סיבות להתעכב בגללו, אלא להעבירו ומהר.

אילן גילאון: כולנו מקווים שחוקים כאלה יוכלו להיות מטופלים בהמשך, משום שהם מנסים לתקן דברים מעוותים.

אילן גילאון: יש חוקים מיוחדים, שמקבלים עדיפויות במדינה שלנו.

אילן גילאון: זה חוק חשוב מאד.

אילן גילאון: אנחנו ניתן לחבר הכנסת אבשלום וילן קודם כל להציג את העיקרון של החוק.

אילן גילאון: תעסוקת נוער בניגוד לחוק היא תופעה רווחת בתחומים רבים, במיוחד לגבי ילדים ערבים מן השטחים.

אילן גילאון: החוק הוא מצוין.

אילן גילאון: החוק הוא ברמה של כיפה אדומה, אך החיים הם ברמה של זאב.

אילן גילאון: אנחנו רוצים להשתמש במערכות ציבוריות נוספות, כדי שתהיה לנו היכולת לאכוף את החוק, ולהטיל את האחריות לא רק על המפקחים של משרד העבודה והרווחה, אלא על אנשים נוספים.

אבשלום וילן: אני מסתפק בדבריך על כיפה אדומה והזאב, במובן הזה שאני קיבלתי את הצעת החוק של משרד המשפטים במקרה דנן, שבאמת הורידה את החוק לקרקע - מבחינת היכולת ליישם אותו - ולכן התיקונים של המשרד מקובלים עליי.

אילן גילאון: אם אין לכם הערות, בואו נקרא מהר את הצעת החוק.

דליה איש שלום: יש לנו כמה הערות ספציפיות.

אילן גילאון: אבל אל תתעכבו על ניסוחים לשוניים.

אילן גילאון: הרי כולנו מבינים עניין, אז בואו לא נתחיל את כל הסיפור מחדש.

ג'ודי וסרמן: "הצעת חוק עבודת הנוער (תיקון – חובתו של ראש רשות ציבורית), התשס"א-‏2000 תיקון סעיף 33ו 1.

ג'ודי וסרמן: בחוק עבודת הנוער, התשי"ג-1952 (להלן – החוק העיקרי) בסעיף 33ו, במקום "ו-33ה" יבוא 33ה ו-38א(ג)".

ג'ודי וסרמן: הוספת סעיף 2.

ג'ודי וסרמן: אחרי סעיף 38 לחוק העיקרי יבוא: 38א "חובות פיקוח 38א.

ג'ודי וסרמן: (א) ראש רשות ציבורית חייב לעשות את כל אלה, ברשות ציבורית כדי למנוע העבדת נוער בניגוד להוראות סעיפים 33 ו-33א על ידי קבלן המבצע עבודה או נותן שירותים לפי הזמנתה של הרשות הציבורית (להלן בסעיף זה – קבלן מבצע):

ג'ודי וסרמן: למנות מבין עובדי הרשות מפקח, שתפקידו לדווח לראש הרשות על כל הפרה של הוראה מהוראות סעיפים 33 ו-33א בידי קבלן מבצע (להלן בסעיף זה – המפקח);

דליה איש שלום: בעקבות הערה של משרד האוצר, אנחנו רוצים לכתוב במקום "מפקח" – "אחראי מטעמו מבין עובדי הרשות".

ג'ודי וסרמן: כך קראתי ואמרתי, "למנות מבין עובדי הרשות".

דליה איש שלום: לא, אני אומרת לכתוב "אחראי" במקום "מפקח".

אילן גילאון: חבר הכנסת וילן, יש בהערה הזאת טעם.

אבשלום וילן: זה בסדר לכתוב במקום "מפקח" - "אחראי מטעמו".

ג'ודי וסרמן: אם כך, נכתוב: "למנות מבין עובדי הרשות אחראי מטעמו, שתפקידו לדווח לראש הרשות".

אורי ימין: אני חושב שזאת טעות.

אורי ימין: אני מכיר למשל גופים רבים, שמבצעים פרויקט של בנייה ומוציאים אותו למכרז לקבלן, והם ממנים מפקח שהוא גם קבלן.

אילן גילאון: אבל "אחראי מטעמו" יכול להיות כל אדם מורשה מטעמו.

אורי ימין: נכון, ולכן הוא לא חייב להיות עובד הרשות.

אבשלום וילן: אחרת הוא יגיד שהוא צריך מפקח בשכר.

אבשלום וילן: אני אומר שתמנה את מי שאתה רוצה, אבל אם נתפוס אותך, אתה תהיה האחראי.

אילן גילאון: אם נכתוב "מפקח" זה יהפוך את החוק לחוק עם עלות תקציבית.

אורי ימין: זה לא הגיוני, ואני יכול לתת לכם דוגמה לכך.

אורי ימין: אני מייצג את הרשות לפיתוח ירושלים.

אורי ימין: ברשות הזאת יש שבעה עובדים, אבל היא מפעילה הרבה פרויקטים.

אורי ימין: אף אחד מהעובדים לא יוצא לשטח לראות האם יש עובדים בני 17, 16 או 13.

אילן גילאון: אז אחד מאנשי הרשות ייצא לבדוק זאת.

אורי ימין: לא, הוא לא יכול לצאת.

אורי ימין: דיברת קודם על כיפה אדומה, אבל אנחנו יורדים לרמת הקרקע.

אורי ימין: לחוקק חוקים יפים זה נחמד מאד.

אילן גילאון: אדוני, אנחנו מחוקקים חוקים על מנת לתקן עיוותים, לא כשאין עיוותים.

אילן גילאון: במקומות שאין בהם עיוותים, אנחנו לא צריכים לחוקק חוקים.

אורי ימין: אני רואה מה שקורה בשטח.

אורי ימין: חוקים הם חוקים, ומציאות היא מציאות.

אורי ימין: יש מפקח שממנים לכל פרויקט.

אורי ימין: אפשר להטיל על המפקח הזה בחוזה עצמו, לדאוג לכך שהחוק הזה ייאכף.

אילן גילאון: אבל הסעיף הזה עונה על מה שאתה אומר.

אילן גילאון: תודה רבה, ההערה שלך נשמעה.

אילן גילאון: אני מבקש מכם לא לתת דגשים לדברים מובנים.

אילן גילאון: אנחנו לא יושבים כאן כדי להרחיב בדוגמאות, אז אנא אל תשתמשו לעולם בדוגמאות, כי תמיד נופלים כשמשתמשים בהן.

אורי ימין: אבל הנוסח היה בסדר.

אילן גילאון: גם הנוסח הזה עונה למה שאתה אומר.

ג'ודי וסרמן: "(2) לכלול בחוזה בין הרשות הציבורית לבין קבלן מבצע, סעיף המפרט את הוראות סעיפים 33 ו-33א וקובע כי הפרת הוראות החוק האמורות מהווה גם הפרת החוזה בין הצדדים; לדווח מיידית לאגף לאכיפת חוקי עבודה במשרד העבודה והרווחה על כל הפרה של הוראה מהוראות סעיפים 33 או 33א, על ידי קבלן מבצע, שדווחה לו בידי האחראי; לדרוש מקבלן מבצע להפסיק לאלתר הפרה של הוראה מהוראות סעיפים 33 או 33א, שדווחה לו בידי האחראי; (ב) נכרת חוזה בין רשות ציבורית לבין קבלן מבצע לפני כניסתו לתוקף של סעיף זה, לא תחול החובה האמורה בסעיף קטן (א)(2) לעניין אותו חוזה, אולם ראש הרשות הציבורית חייב ליידע קבלן מבצע בתוך שבועיים מיום הכניסה לתוקף של סעיף זה, בדבר הוראות סעיפים 33 ו-33א ובדבר חובותיהם של ראש הרשות ושל האחראי לפי סעיף זה.

ג'ודי וסרמן: "

דליה איש שלום: רצינו להוסיף כאן את המילה "בכתב" אחרי "ליידע", כדי למנוע ויכוחים.

מירית דובר: אני נציגת מרכז השלטון המקומי.

מירית דובר: לצערי, אני צריכה להיות נוכחת במקביל בעוד ישיבה, אז אודה לך אם תרשה לי לשאת דברים בהתחלה.

מירית דובר: אני רוצה לומר שני דברים עיקריים.

מירית דובר: הרשויות המקומיות מעסיקות מגוון רחב מאד של קבלנים בעבודות מסוגים שונים ונרחבים, כמו: עבודות פינוי אשפה.

מירית דובר: אנחנו חושבים, שזה לא יהיה מעשי למנות מפקח שיוכל לפקח על כל העבודות, מה גם שלא ברור איזה כלים יש לו כדי לפקח שהקבלנים לא מעסיקים קטינים.

מירית דובר: אין לו כל הכלים שעומדים היום למשטרה ולמשרד העבודה והרווחה, כדי לבדוק האם אותו אדם הוא קטין והאם ניתנו לו ההיתרים הנדרשים על פי חוק או לא.

אילן גילאון: אנחנו נמצא לו את הכלים ואת המודוס לעשות זאת.

אילן גילאון: מישהו מטעם הרשות יכול להיות גם ראש העיר או סגניו, זה לא משנה לנו.

אילן גילאון: אדם שמעסיק ילדים בני תשע לא יכול לעבוד עם רשות ציבורית – זאת היא כוונת החוק.

מירית דובר: לזה אנחנו מסכימים.

מירית דובר: אני גם חושבת שמאד חשוב שבחוזים יהיה סעיף כמו שמוצע פה, כדי שהדבר יעלה גם בעל פה במהלך ההתקשרות.

מירית דובר: אבל, אנחנו חושבים שזה לא מעשי שכל אדם מטעם הרשות יוכל לפקח על זה, משום שאין לו נתונים כדי לדעת האם אותו קבלן מעסיק קטינים או לא.

מירית דובר: בגלל המגוון הרחב של הקבלנים שהרשות עובדת איתם, זה לא יהיה מעשי לדרוש את זה מהרשות המקומית.

מירית דובר: כאשר אנחנו צריכים אדם נוסף - ופה צריך לפחות אדם אחד נוסף שיבצע את עבודות הפיקוח – מדובר בעלויות נוספות.

מירית דובר: יש הסכם בין הממשלה למרכז השלטון המקומי, שלא להטיל מטלות נוספות על השלטון המקומי מבלי שהן מתוקצבות.

מירית דובר: זה ההיבט הפחות חשוב.

מירית דובר: ההיבט המרכזי הוא שאנחנו חושבים שזה יהיה לחלוטין לא מעשי להטיל זאת על הרשות.

אילן גילאון: אני חושב שכנראה רוח החוק אינה מובנת לך.

אילן גילאון: במלים אחרות, החוק הזה אומר שרשות ציבורית אינה יכולה להעסיק עבריינים, אנשים שעוברים על החוק.

מירית דובר: זה בסדר גמור וזה קיים ממילא.

מירית דובר: מ"מ היו"ר אילן גילאון: אנחנו מבקשים שהרשויות המקומיות, בעזרת הכלים שיש להן, יהיו אלה שעוזרות לאכוף החוק במובן הזה, ולכן חובת הידיעה חלה על הרשות המעסיקה עם הכלים שיש לה.

מירית דובר: מכיוון שאני עצמי מגיע מהרשות המקומית ומכיר את המצב לאשורו, אני יודע שעדיין יש לרשות המקומית עוד מספר כלים שבהם היא יכולה להשתמש.

מירית דובר: זה די קל לרשות לדעת האם קבלן מעסיק ילדים בני תשע או לא, ולכן העניין מעשי.

מירית דובר: אנחנו לא מסכימים איתך.

מירית דובר: אנחנו חושבים שמאחר שהקבלנים בעצמם מחזיקים קבלני משנה ומעסיקים מגוון רחב של עובדים בכל מיני עבודות, זה לא יהיה מעשי.

אילן גילאון: ומה יהפוך את החוק למעשי?

מירית דובר: אנחנו מסכימים לכך שיהיה סעיף בכל חוזה לגבי הרשות המקומית, שהקבלן שמועסק על ידי הרשות המקומית לא יעסיק קטינים, או בכלל עובדים זרים, בניגוד להוראות הדין.

מירית דובר: מעבר לזה, אנחנו חושבים שאפשר באופן כללי לומר שהרשות תפעל לכך שהקבלנים מטעמה לא יעסיקו קטינים, אבל להטיל קנס על ראש הרשות אם לא יצליח לפקח?

מירית דובר: !

אילן גילאון: בתכנון הבנייה זה קיים, אז מדוע שזה לא יהיה קיים בתחום הזה?

אבשלום וילן: עם כל הכבוד הראוי, אנחנו בהכנה לקריאה שנייה ושלישית.

אבשלום וילן: כל החוק נולד בגלל ההפקרות ששוררת בתחום.

אבשלום וילן: אמרנו שצריך לגייס גם את הרשויות המקומיות, כדי שכל הרשויות המקומיות יעזרו להתמודד עם הבעיה.

אבשלום וילן: אם תקראי טוב את החוק, תראי שאנחנו לא בדיון ראשוני, אלא בדיון מסכם.

עדנה הירשמן-פרי: אנחנו לא זומנו לישיבה ולא ידענו על כך.

אבשלום וילן: אני מכיר את עובדי ועדת העבודה, הרווחה והבריאות.

אבשלום וילן: הם מאד מסודרים, והם מזמינים את כל העולם בדרך כלל.

אבשלום וילן: צר לי, אבל הרכבת כבר יצאה ואנחנו כבר נוסעים ב-100 קמ"ש.

מירית דובר: האם אתה יודע מתי ואיך נודע לי על ההצעה הזאת?

מירית דובר: נודע לי אתמול ובמקרה.

מירית דובר: גם היום אני לא הגעתי לישיבה על פי זימון רשמי.

אבשלום וילן: צר לי, אבל אנחנו כרגע בגמר הדיון ולא בתחילתו.

אבשלום וילן: מירית דובר: בסדר, אבל עדיין יש פה דבר שאנחנו חושבים שהוא לא ראוי.

שירלי אברמוב: מכיוון ששופכים את דמי, אני רוצה להבהיר שמרכז השלטון המקומי מזומן באופן קבוע לישיבות הוועדה כל שבוע ותמיד, לא משנה אם הנושאים קשורים אליו או לא.

אבשלום וילן: תיגשי לבוס שלך ותאמרי לו שגם כשאני מחפש אותו, לוקח לי חודשיים לתאם איתו פגישה.

אבשלום וילן: זאת רמת התכנון, אז מה אני אעשה?

אבשלום וילן: אני לא ראיתי פעם אחת שהוועדה הזאת לא דייקה בדברים.

עדי בן עמי: מדברים כל הזמן על ילדים.

אילן גילאון: זה חוק עבודת הנוער.

עדי בן עמי: ההתייחסות היא גם לנוער.

אילן גילאון: מה שמוגדר בסעיף 33 בחוק עבודת הנוער.

ג'ודי וסרמן: "(ג) אלה דינם מחצית הקנס הקבוע בסעיף 33: ראש רשות ציבורית המפר חובה מהחובות המפורטות בסעיפים קטנים (א) או (ב); אחראי שאינו מדווח לראש רשות על הפרת הוראה מהוראות סעיפים 33 או 33א בידי קבלן מבצע.

ג'ודי וסרמן: (ד) ראש רשות ציבורית חייב לדווח מיידית לאגף לאכיפת חוקי עבודה במשרד העבודה והרווחה על הפרת הוראה מהוראות סעיפים 33 או 33א, בידי קבלן מבצע, ולדרוש מהקבלן המבצע להפסיק את ההפרה לאלתר, אף אם ההפרה לא דווחה לו בידי האחראי אלא נודעה לו בדרך אחרת; העובר על הוראות סעיף קטן זה, דינו – מחצית הקנס הקבוע בסעיף 33.

ג'ודי וסרמן: (ה) בסעיף זה – "ראש רשות ציבורית" – המנהל הכללי, ובאין מנהל כללי – בעל התפקיד המקביל באותו גוף; ברשות מקומית – ראש הרשות המקומית; "רשות ציבורית" – גוף מהגופים המפורטים בתוספת, ולעניין פסקה (9) בתוספת – אלא אם שר העבודה והרווחה קבע כי גוף מהגופים המפורטים באותה פיסקה פטור מהחובות האמורות בסעיף זה, כולן או מקצתן.

ג'ודי וסרמן: "

דליה איש שלום: באשר להגדרה של "ראש רשות ציבורית", רצינו להוסיף אחרי "ובאין מנהל כללי – בעל התפקיד המקביל באותו גוף" – "ובהיעדרם, יו"ר הרשות", כי יכול להיות מצב שאין מנכ"ל ולא מקביל למנכ"ל, אלא רק ראש רשות.

אילן גילאון: לפתע ירד לי האסימון למה משרד האוצר כל כך ידידותי לחוק הזה.

אילן גילאון: ..

אבשלום וילן: אומרים "ראש הרשות".

דליה איש שלום: "ראש" מופיע אחר כך ברשויות מקומיות – "ראש הרשות המקומית".

אבשלום וילן: "ראש רשות ציבורית" - המנהל הכללי, ובאין מנהל כללי – בעל התפקיד המקביל באותו גוף, ובהיעדרם ראש הרשות".

ג'ודי וסרמן: "הוספת תוספת 3.

ג'ודי וסרמן: אחרי סעיף 46 לחוק העיקרי יבוא: "תוספת (סעיף 33א(ה)) הממשלה ומשרדי הממשלה, לרבות יחידותיהם ויחידות הסמך שלהם".

דליה איש שלום: סליחה, גם פה יש טעות.

דליה איש שלום: זאת לא צריכה להיות הממשלה, שכן אתם לא רוצים שראש הממשלה יהיה אחראי על זה באופן אישי.

דליה איש שלום: האחריות היא על משרדי הממשלה.

ג'ודי וסרמן: בסדר, אם כך נכתוב: "(1) משרדי הממשלה, לרבות יחידותיהם ויחידות הסמך שלהם; לשכת נשיא המדינה; הכנסת; משרד מבקר המדינה; בתי משפט, בתי דין, לשכות הוצאה לפועל, וגופים אחרים בעלי סמכות שפיטה על פי דין; רשות מקומית; תאגיד בשליטת רשות מקומית; תאגיד שהוקם בחוק; חברה ממשלתית וחברה-בת ממשלתית, כהגדרתן בחוק החברות הממשלתיות, התשל"ה-1975.

ג'ודי וסרמן: " תחילה 5.

ג'ודי וסרמן: תחילתו של חוק זה שלושה חודשים מיום פרסומו.

ג'ודי וסרמן: "

דליה איש שלום: אני בכל זאת מרגישה איזושהי חובה להסביר לוועדה דבר מאד עקרוני שאנחנו עושים פה.

דליה איש שלום: אנחנו מטילים אחריות מחמירה, אחריות קפידה, זאת אומרת: שגם יושב ראש הרשות וגם האחראים מוחזקים כרשלנים, אלא אם מוכח שהם עשו כל שניתן כדי למלא את חובותיהם.

אורי ימין: זאת לא רשלנות, אלא עבירה פלילית.

דליה איש שלום: כן, אבל זאת אחריות פלילית מחמירה, שנקראת אחריות קפידה בחזקת רשלנות.

אילן גילאון: אני מודה לך על ההסבר.

אילן גילאון: אני חושב שכך הבנו את הדברים.

אילן גילאון: יש לנו כוונות להטיל אחריות מחמירה.

אבשלום וילן: כבוד היושב ראש, יש לי בקשה.

אבשלום וילן: היושב ראש הקבוע של הוועדה ואנוכי ניסינו לקדם את החוק הזה בגלל חשיבותו הרבה, כדי שתסתיים ההפקרות בהעסקת ילדים.

אורי ימין: היא לא תסתיים.

אבשלום וילן: לכן אנחנו נותנים שיניים למחוקק, ומגייסים את כל מי שאפשר כדי להילחם בתופעה.

אבשלום וילן: אורי ימין: הכוח הכלכלי חזק יותר מכל דבר.

אבשלום וילן: זאת אמירה כללית שאתה יכול להגיד שהיא נכונה לגבי כל דבר, ובכל אופן מחוקקים חוקים, קובעים תקנות ומנסים לעשות סדר בג'ונגל הכלכלי.

אורי ימין: סדר כלכלי בג'ונגל עושים דרך כלכלה.

אבשלום וילן: גם בבית"ר ירושלים איבדו 200,000 דולר כנגד חוזה כשניסו לקנות שחקנים, ועכשיו הגיעה הנהלה חדשה שהתחילה גם לעשות סדר בדברים וגם משלמת מס הכנסה.

אבשלום וילן: הג'ונגל הוא תמיד יותר חזק, אבל אתה יודע שיש גם כללים.

אבשלום וילן: בגלל שאתה מהרשות לפיתוח ירושלים, נתתי דוגמה על ירושלים.

אבשלום וילן: אם אתה רוצה, נעבור לתל-אביב, שם קורה אותו דבר.

אורי ימין: אני מתכוון שכדי להיאבק בחלק מהתחלואים, במקום להפוך אנשים לעבריינים, תכאיב להם בכיס, וזה ישתלם יותר.

אבשלום וילן: עד גבול מסוים.

אבשלום וילן: יש לי רק בקשה אחת.

אבשלום וילן: האם אפשר בשבוע הבא, כשהכנסת יוצאת לפגרה של חודשיים, להביא את זה לקריאה שנייה ושלישית?

אילן גילאון: החוק עבר קריאה ראשונה, נכון?

אבשלום וילן: נכון.

אילן גילאון: על אדוני להתחשב גם במציאות של חוקים שלא עברו קריאה ראשונה, זה בלתי אפשרי.

אבשלום וילן: לא, אני מדבר על המליאה.

אילן גילאון: לא.

אילן גילאון: אבשלום וילן: למה?

אילן גילאון: ראשית כל, משום שבמליאה כבר היתה הודעה שיעסקו רק בחוקי בחירות, כאלה שיש להם חובת הנחה, כי יש דברים זריזים ומהירים.

אילן גילאון: אבל בתוך כל אלה, תינתן עדיפות קודם כל למה שאפשר להעביר בקריאה ראשונה, כדי ליצור רציפות.

אבשלום וילן: האם בשבוע הבא לא יעלו חוקים רגילים בקריאה שנייה ושלישית?

אילן גילאון: לפי מה ששמעתי, לא.

אבשלום וילן: מה יקרה?

אבשלום וילן: כתוב שתחילתו של חוק זה שלושה חודשים מיום פרסומו.

אבשלום וילן: הבעיה היא בעיקר בחופשים, אז הבלגן חוגג.

אילן גילאון: אשרי אדוני שיש רציפות.

אילן גילאון: אני משוכנע שהוא יהיה פה בכל המושבים הבאים של הכנסת וימשיך בחקיקה שלו.

אבשלום וילן: הבעיה היא לא שלי, אלא העניין עצמו.

דורון אבני: אנחנו כבר הבענו את עמדתנו בדיון הקודם, ובאמת החוק תוקן במידה מסוימת.

דורון אבני: אני יודע שכבר איחרנו את הרכבת מהבחינה הזאת שהחוק הזה רץ עכשיו לקריאה שנייה ושלישית, אבל אני עדיין רוצה להדגיש את הבעייתיות הרבה שיש בחוק הזה.

דורון אבני: יש כאן מצב שמנכ"ל הרשות השנייה לטלוויזיה ורדיו, למשל, צריך לדווח על הפרות חוק שמבוצעות על ידי קבלנים שמועסקים על ידי הרשות השנייה לטלוויזיה ורדיו.

דורון אבני: זה מצב שהוא לא מעשי בשום מערך פיקוח, כי אין אפשרות בכל רשות ציבורית להקים מערך פיקוח כזה.

דורון אבני: זה התפקיד של משרד העבודה והרווחה.

אילן גילאון: אבל אילו אדוני היה מגיע בתחילת הישיבה, הוא היה שומע שהסעיף מתייחס לכך שמי שמונה מטעם הרשות, יכול לבצע את עבודת הפיקוח הזאת.

דורון אבני: אבל ברשות השנייה לטלוויזיה ורדיו, למשל, אין תקן של מפקח על עבודת נוער.

דורון אבני: מ"מ היו"ר אילן גילאון: דווקא הרשות השנייה מציעה הצעה כזאת?! חשבתי שקופת חולים תבוא עם אמירה כזאת, אבל אתה?

דורון אבני: !

דורון אבני: הרי מה אומר "פיקוח"?

דורון אבני: לא סתם מחוקקים עוד חוק בספר החוקים, רוצים שבאמת תהיה לו משמעות.

דורון אבני: המשמעות היא שנציג של הרשות השנייה צריך לעשות סבבים כל הזמן אצל כל המפיקים שאנחנו מעסיקים למשל, כדי להפיק את שידורי הרשות השנייה.

דורון אבני: מדובר ב-60-70 מפיקים כאלה בשנה.

דורון אבני: זה לא ריאלי, ואין שום דרך לעשות את זה.

דורון אבני: אנחנו מטילים כאן גזירה, שאין הציבור יכול לעמוד בה.

אבשלום וילן: אנחנו רוצים שהרשות השנייה תמנה מישהו שיוודא שלא מנצלים ילדים בכל מיני עבודות.

אבשלום וילן: מדינת ישראל הופכת להיות מדינת עולם שלישי, למרות החוקים, ותפקידו של החוק לגייס את כל הרשויות להתמודד עם התופעה.

דורון אבני: אני אגיד לך מה אנחנו כן עושים, עוד לפני חקיקת החוק הזה.

דורון אבני: בנושא של אישור פרסומות למשל, אנחנו מאשרים חלק מהפרסומת.

דורון אבני: באופן סטנדרטי על טופס אישור פרסומות, כתוב לנו: נא להמציא לנו אישורי העסקת ילדים וכו'.

איילת זלדין: היתרים של משרד העבודה והרווחה.

דורון אבני: נכון, ואנחנו גם משתפים פעולה עם משרד העבודה והרווחה.

דורון אבני: אבל כאן אני חושב שזה לא ריאלי שנציג של הרשות השנייה יסתובב כל הזמן ליד 60 מפיקים.

אבשלום וילן: קח למשל את נושא העובדים הזרים.

אבשלום וילן: יש היום יותר עובדים זרים לא חוקיים מאשר חוקיים, ולגבי ה"פקאקט" מפקחים – איך אמרת?

אבשלום וילן: הכסף מדבר.

אבשלום וילן: אנחנו בחוק עבודת הנוער לא רוצים להגיע למצב כזה.

אבשלום וילן: לכן, רתמנו למשימה את כל ראשי הרשויות.

אבשלום וילן: אין פה כוונה לשלוח אנשים לכלא.

אבשלום וילן: יש פה יותר כוונה שכל רשות ציבורית תמנה אחראי.

אבשלום וילן: יש כאן ניסיון ליצור מודעות לנושא.

אבשלום וילן: הרי שופט ידון בכל מקרה לגופו, אם נגיע לידי כך, אבל צריך לנסות להתמודד ברצינות עם התופעה.

אבשלום וילן: אין פה כוונה להכניס אנשים לכלא, אבל יש כוונה להתמודד עם התופעה ברצינות.

איילת זלדין: אני רוצה לציין ששיתוף הפעולה עם הרשות השנייה, הביא לאכיפה מאד מוגברת של נושא העסקת הילדים בהפקות.

אילן גילאון: אנחנו עוברים להצבעה.

אילן גילאון: מי בעד העברת החוק לקריאה שנייה ושלישית?

אילן גילאון: בעד – 1 נגד – אין נמנעים – אין אושרה העברתה של הצעת חוק עבודת הנוער (תיקון – חובתו של ראש רשות ציבורית), התשס"א-2000 לקריאה שנייה ושלישית.

אילן גילאון: תודה רבה, הצעת החוק התקבלה "פה אחד".